Skoonheidstendense op die Golden Globe-rooitapyt | SARIE
Skoonheidstendense op die Golden Globe-rooitapyt	deur SARIE.com-span
Gisteraand het die bestes in die rolprent- en TV-bedryf bymekaargekom vir die 73ste Golden Globe-toekennings. Die mode- en skoonheidsvoorkomste op dié rooi tapyt verklap gewoonlik die groot style en tendense waarna ons vir die res van die toekenningseisoen kan uitsien – en ná gisteraand is ons éérs opgewonde! Neutrale grimeervoorkomste, golwende haarstyle en bessiekleurige lippe was van die grootste skoonheidstendense. Boonop is dit verbasend maklik om self dié voorkomste uit te probeer.
Kry die voorkoms só: Die geheim vir rokerige oë is om jou oogskadu en oogomlyner goed te skakeer – hier wys ons jou hoe. Rond jou grimering af met hope maskara en hou die res van jou grimering neutraal, insluitend jou lipstiffie.